Publication: Magyar Közlöny
Issue: MK-2002-105 (Year: 2002, Number: 105)
Era: 1990-2004
Section: 
Paragraph Index: 1494

c) hasadóanyagot tartalmazó küldeménydarabok esetén meg kell határozni a 2.12.4—2.12.10 pont feltételeinek betartását a legnagyobb reaktivitású konfigurációhoz és a hasadóanyag tartalom lassítási fokához viszonyítva, egy vagy több küldeménydarab bármely hasadóanyag tartalmát illetően. 2.13.16 Az ejtési próbához alkalmazott, a 2.13.7.6, 2.13.7.20, 2.13.23(a) és 2.13.25 pontban leírt céltáblának olyan vízszintes, sík felületnek kell lennie, hogy a mintadarab e felületre esésekor a felület elmozdulással vagy alakváltozással szembeni ellenállásának bárminemű növelése ne képezhesse okát a mintadarab sérülése jelentős mértékű növekedésének. Vizsgálatok rendes fuvarozási körülményekre 2.13.17 Ezek a vizsgálatok a következőket tartalmazzák: permetezés vízzel, szabadesési vizsgálat, halmazolási és sérülés-mélységi vizsgálat, de e vizsgálatok közül valamennyit meg kell előzze a vízzel végzett permetezés. A 2.13.18 pontban foglalt követelmények betartása esetén valamennyi vizsgálathoz felhasználható egy mintadarab. 2.13.18 A permetezési vizsgálat befejezése és az azt követő vizsgálat közötti időtartamnak olyannak kell lennie, hogy a víz maximális mértékben beszívódhasson, de a mintadarab külső felületén a kiszáradás látható jele ne mutatkozzék. Ellenjavallatok hiányában ezt az időtartamot mintegy két órában kell meghatározni, ha a vizet egyidejűleg 4 irányból permetezik. Ugyanakkor azonban, ha a vizet nem egyidejűleg, hanem egymást követően permetezik négy irányból, semmiféle időközre nincs lehetőség. 2.13.19 Permetezési vizsgálat. A mintadarabot legalább 1 óra időtartamra óránként 5 cm csapadék intenzitású esőt szimuláló permetezési vizsgálatnak kell alávetni. 2.13.20 Szabadesési vizsgálat. A mintadarabnak úgy kell a céltáblára esnie, hogy a vizsgált elemekben a veszélytelenséget még biztosító legnagyobb sérülés keletkezzék.

Source: https://magyarkozlony.hu/hivatalos-lapok/4d2b0532977a692a7fc9dfcc4376bd7db0d56f71/dokumentumok/b0ab85c18920aa928ee6bddcdaad0ea976b10b6d/letoltes